Neon Genesis Evangelion

***Neon Genesis Evangelion*** (japanski 新世紀エヴァンゲリオン, *Shin Seiki Evangerion*; doslovno "Evanđelje Novog Vijeka"), ponekad navedena i samo kao **EVA**, japanska je SF anime serija iz 1995. koju je producirao studio Gainax a režirao Hideaki Anno. Emitirana je na programu TV Tokyo od oktobra 1995. do marta 1996. Glasovne uloge su podarili Megumi Ogata, Kotono Mitsuishi i Megumi Hayashibara, dok je glazbu skladao Shiro Sagisu. 10 mjeseci prije TV premijere, Anno je surađivao sa autorom Yoshiyukijem Sadamotom te objavio mangu koja bi podigla interes za anime serijom. Prvi svezak je objavljen decembra 1994. te je trajala i dugo nakon što je završena serija: manga je završena tek juna 2013.

To je apokaliptična serija sa judejsko-kršćanskim simbolima iz knjige postanka i biblijskih apokrifnih spisa: ogromna demonska bića, zvana "Anđeli", napadaju zemlju 2015. godine a troje tinejdžera se bore protiv njih u ogromnim robotima. Među njima je i glavni junak, 14-godišnji Shinji, nesigurni tinejdžer kojeg muče anksioznost i depresija. Serija spada u japanski žanr *[[mecha]]*, tj. animirane filmove o divovskim robotima. Ima 26 epizoda i 2 posebna anime filma (*[[Death and Rebirth]]* i *[[End of Evangelion]]*).

Kasnije epizode skreću pozornost na psihoanalizu likova koji iskazuju razne emotivne probleme i naznake mentalne bolesti. Priroda egzistencije i stvarnosti se preispituju zbog čega bi se serija mogla karakterizirati kao "postmoderna fantazija". Kroz zaplet u kojem tajna organizacija kani pokrenuti "proces instrumentalizacije" kako bi uzvisila čovječanstvo na novu razinu postojanja, priča se dotiče tema transhumanizma i eugenike. Zadnje dvije epizode (25 i 26) izazvale su kontroverze zbog otvorenog kraja koji je mnogo toga ostavio otvorenim, no Anno je branio svoju umjetničku slobodu te izjavio da mu se kraj svidio.

*Neon Genesis Evangelion* je jedna od najuspješnijih i najhvaljenijih anime serije 1990-ih. Smatra se i kritikom i dekonstrukcijom *mecha* žanra, te je dovela do umjetničke renesanse anime industrije. Franšiza vezana uz seriju zaradila je preko 150 milijardi jena diljem svijeta do 2013. *TV Asahi* je 2005. objavio dvije liste "100 najboljih animiranih TV ostvarenja". "Evangelion" se našao i na jednoj i na drugoj: na listi koja je sastavljena prema anketi provedenoj diljem nacije, našao se na 22. mjestu a na listi sastavljenoj po online anketi Japanaca, završio je na visokom 2. mjestu. U časopisu *Animage* osvojio je prvo mjesto u kategoriji "20 najboljih animea godine" dva puta za redom: prvi put 1996. sa 2.544 glasa a drugi put 1997. sa 2.853 glasa. 1997., čak se osam epizoda iz serije našlo na listi 20 najboljih anime epizoda godine dok su protagonisti Shinji Ikari i Kaoru Nagisa proglašeni prvim i drugim najboljim muškim anime likom godine, a Rei Ayanami, Asuka Langley i Misato Katsuragi prvim najboljim, odnosno četvrtim i desetim najboljim ženskim anime likom godine.

## Radnja

U rujnu 2000. godine je jedna ekspedicija znanstvenika pod vodstvom dr. Katsuragija krenula na južni pol gdje je pronađeno tajnovito biće **Adam**. Još prije su naime nađeni tajni spisi iz Kumrana kraj Mrtvog mora koji su predvidjeli apokalispsu čovječanstva za 2015. godinu, a koja će biti najavljena od tajnovitih bića, anđela. No kada su znanstvenici počeli istraživati Adama on je pokrenuo mehanizam za samouništenje i pokrenuo "Second impact", katastrofu koja otopila polove Zemlje i uništila pola čovječanstva. Da bi se spriječio "Third impact" koji bi mogao uništiti cijeli svijet, oformirane su tajne organizacije **SEELE** i **NERV** čiji je zadatak boriti se protiv anđela. Oni su klonirali ostatke Adama i stvorili Evangelione (skraćeno Eva), neobična stvorenja nalik na robote visine 50 metara, koji bi trebali štiti ljude.

Godina je u međuvremenu 2015. **Shinji Ikari** je običan 14-godišnji dječak koji živi u Japanu. No jednog dana ga njegov otac **Gendo**, vođa organizacije NERV, pozove da upravlja Evom 01 i pomogne spasiti svijet. Shinji nevoljko pristaje a u svoj ga stan primi šaljiva i optimistična zapovjednica **Misato**. Shinjiju se u upravljanju druga dva robota pridruže i kolegice iz škole; povučena Rei i ekstrovertirana Njemica **Asuka**. Zajedno uspijevaju obraniti zemlju od napada Anđela, od Sachaela do Araela. No ispostavi se da Anđeli napadaju Tokyo jer je Gendo uspio u svoj laboratorij dovesti embrij Adama, a dodirom sa njim bi se dogodila apoklipsa.

No Gendo planira izvesti tajni proces instrumentalizacije neovisno od SEELE, koja sa njim planira dovesti čovječanstvo do nove evolucijske razine i ujediniti sve duše u jednu. Za Gendo bi taj proces bio izvediv jedino ako ponovno sretne svoju preminulu suprugu i Shinjijevu majku, čija se duša spojila sa robotom EVA 01 i čiji je tajni klon Rei Ayanmi. Shinji pobijedi i zadnjeg Anđela te tada krene proces instrumentalizacije kojeg je sam Shinji odabrao jer je imao izbor vratiti svijet na staro ali nije. Cijeli svijet postaje psihodelično mjesto, a Shinji se nađe u prostorima koji se protive zakonima fizike. Ljudska vrsta je na posljetku evoluirala kroz proces instrumentalizacije. Ne postoji više odvojenost od svijeta, materije i drugih ljudi već je sveukupna stvarnost postala dijelom jedne kolektivne svijesti. Čitava ljudka vrsta ponovno se rađa u novom svijetu gdje je granica između prostora i vremena nevidljiva. U konačnici Shinji uz pomoć kolektivne svijesti ljudi koje poznaje uspijeva pobijediti svoju duboku depresiju i samoprezir, te shvati da je vrijedan živjeti kao i drugi.

## Glasovne uloge
* **[[Megumi Ogata]]** kao Shinji Ikari
* **[[Kotono Mitsuishi]]** kao Misato Katsuragi
* **[[Megumi Hayashibara]]** kao Rei Ayanami / Yui Ikari
* **[[Yuko Miyamura]]** kao Asuka Langley Soryu
* **[[Fumiko Tachiki]]** kao Gendo Ikari
* **[[Motomu Kiyokawa]]** kao Kozu Fuyutsuki
* **[[Miki Nagasawa]]** kao Maya Ibuki
* **[[Junko Iwao]]** kao Hikari Horaki
* **[[Takehito Koyasu]]** kao Shigeru Aoba
***[[Tetsuya Iwanaga]]** kao Kensuke Aida
* **[[Tomokazu Seki]]** kao Touji Suzuhara

## Popis Anđela

* Adam
* Nepoznat drugi Anđeo (vjerojatno Lilit. Nije objašnjeno ni u animeu ni u mangi)
* Sachiel
* Shamshiel
* Ramiel
* Gaghiel 

* Israfael
* Sandalphon
* Matarael
* Sahaquiel
* Iruel
* Leliel
* Bardiel 

* Zeruel
* Arael
* Armisael 
* Tabris
* Lilim (Čovječanstvo - prema animeu Anđeli dijele 99.89 % istog DNA sa ljudima, a u filmu "End of Evangelion" Misato otvoreno izgovara da je čovječanstvo 18. Anđeo)

## Likovi

Anno je nastojao stvoriti likove koji odražavaju dijelove njegove vlastite ličnosti. Likovi u *Evangelionu* se bore sa vlastitim međuljudskim odnosima, privatnim problemima, i traumatskim događajima iz prošlosti. Ljudske kvalitete likove su omogućile gledateljima da se identificiraju s njima na osobnoj razini, dok su ih drugi interpretirali kao historijske, religiozne ili filozofske simbole. Shinji Ikari je protagonist serije i pilot Evangelionove Unit-01. Pošto je svjedočio smrti majke Yui Ikari kao dijete, te je napušten od oca, Genda Ikarija, Shinji je emotivno krhak te čini ono što mu drugi zapovijede iz straha od odbijanja. Tijekom serije, ponavlja "Ne smijem pobjeći!", iako se povlači suočen sa traumatičnim događajem. Anno je opisao Shinjija kao "dječaka koji zazire od ljudskog kontakta" te "se uvjerio da je potpuno nepotrebna osoba". Na kraju priznaje da upravlja EVOM samo da bi postigao vlastitu vrijednost, koja pak dolazi od njegovog omraženog oca.

Asuka Langley Soryu je nadareno dijete koja je pilot Evangelionove Unit-02 te je temperamentna ličnost sa previše samopouzdanja i ponosa. Kao dijete, otkrila je tijelo svoje majke nakon suicida, čime je suzbijala svoje emocije te si obećala da više neće plakati. Pilot Evangelionova Unit-00, Rei Ayanami, je klon napravljen od ostataka Shinjieva majke Yui te ju prati osjećaj negativnog samopoštovanja koji potječe od shvaćanja da je lako zamjenjiva. Ima tri klona: Rei I, Rei II i Rei III, koji se bore protiv Anđela. Asuka i Rei su predstavljeni sa vlastitim manama i poteškoćama poistovjećivanja sa drugim ljudima.

Misato Katsuragi je skrbnik i zapovjednik Shinjija i Asuke. Njena profesionalnost u NERV-u je u dramatičnom kontrastu sa njenim opuštenim i neodgovornim ponašanjem u svojem domu. Dizajner likova Yoshiyuki Sadamoto ju je zamislio kao stariju "djevojku preko puta" i gubitnicu koja nije shvatila život ozbiljno. Kao dijete, svjedočila je prvoj eksploziji Anđela, u kojoj je umro njen otac. Prema Redmondu, u epizodi 12, naizgled tipičan "fan service" kadar u kojem se ona presvlači ispred zrcala poprima drugačiji kontekst kada se otkriva da ona ima ožiljke te eksplozije, odnosno simbolično tjelesne ožiljke atomske eksplozije. Misato prožima sukob mržnje i ljubavi prema ocu, što se manifestira u njenim odlukama pri NERV-u i njenim pokušajima da "traži oca u zagrljaju Kajija." Anno je opisao Shinjija i Misato kao osobe koje se "boje biti povrijeđene" te su "neprimjereni—pošto im manjka pozitivnog stava—za ono što ljudi zovu junacima pustolovine." Dennis Redmond smatra da je glavna junakinja iz serije **' bila nadahnuće za razvoj lika Misato u ''Evangelionu''.

Tinejdžerski piloti Evangeliona odlaze u bitke po hladnim zapovjedima Genda Ikarija, Shinjijevog oca i zapovjednika NERV-a. Napustio je Shinjija te ga ponovno pozvao samo kako bi ovaj bio pilot Evangeliona. Gendo je spasio ostatke svoje supruge kako bi stvorio Rei, koju gleda samo kao puko oruđe da porazi Anđele. Prikazan je kao nepopustljiv i nemilosrdan tip koji teži pobjedi, osoba koja "poduzima drastične i ekstremne mjere, poštenog ili pokvarenog cilja, kako bi ostvario svoj cilj i naum." Prema Sadamotu, Gendo i Fuyutsuki se zasnivaju na likovima Eda Strakera i Aleca Freemana iz TV serije ''[[UFO (TV serija)|UFO]]''. Sadamoto je dizajnirao izgled likova kako bi "njihove osobnosti bile više ili manje lakše razumljivije pri prvom pogledu". Različita estetska privlačnost ženskih likova doprinjeo je visokom prodajom raznih proizvoda franšize ''Evangeliona''. Dizajn Rei je postao toliko popularan da su je neki mediji šaljivo nazvali "zlatna djevojka" zbog visoke prodaje knjiga na kojima je Rei na koricama.

==Produkcija==

Režiser Hideaki Anno fell je upao u duboku depresiju nakon završetka anime serije **' i neuspjeha da se 1992. pokrene nastavak anime SF filma *[[Royal Space Force: The Wings of Honnêamise]]*. Yasuhiro Takeda tvrdi da je Anno pristao na suradnju između King Recordsa i Gainaxa dok je pio sa Kingovim predstavnikom Toshimichijem Ōtsukijem; King Records je garantirao Annu vrijeme emitiranja za "nešto, bilo što". Anno je započeo razvoj nove serije 1993. koja bi se ugrubo trebala baviti temom da protagonist ne bi trebao pobjeći, što je bila tema i *Aoki Uru*, ranog projekta kojeg Anno nije progurao do produkcije.

U ranoj fazi produkcije, Anno je izjavio da želi da *Evangelion* poveća broj otakua (anime ljubitelj) privlačenjem zanimanja za taj medij. U ranoj fazi dizajna *Evangeliona* razmatralo se nekoliko formata, uključujući i igrani film, TV seriju ili originalnu video animaciju (OVA). Producenti su na kraju izabrali TV seriju pošto je tada bila najdostupniji medij u Japanu. Predloženi naslov *Alcion* je odbačen zbog manjka tvrdih zvukova suglasnika.

*Evangelion* je posudio određene scenarije i introspekcije u obliku narativne sprave od prethodnog animea koji je napravio Anno, *[[Gunbuster]]*. Uključio je narativnu strukturu *Nadie* kako bi priču ostavio otvorenom za interpretaciju. Tijekom procesa pisanja, elementi radnje *Evangeliona* razvili su se iz prvotnog koncepta. Isprva je djevojka trebala biti glavni lik, ali je ideja odbačena jer je bila odveć slična *Gunbusteru*. Izvorno, prva epizoda je trebala predstaviti borbu između Anđela i Rei, dok je Shinji predstavljen tek nakon što je Anđeo poražen. Daljnje promjene su nastale nakon što je sekta Aum Shinrikyo izvela napad sarinom na tokijsku podzemnu željeznicu marta 1995. Anno je smatrao da je *Evangelionova* priča "vrlo blizu stvarnosti", te da bi mogla postati podložna cenzuri na TV-u. Anno je smatrao da je Aum "izgubio bilo kakav kontakt sa stvarnosti", te da je *Evangelion* "intrinzična kritika Auma"

Završna vezija priče zrcali nadahnuće iz raznih animea, romana i filmova. Među njima su *[[Space Battleship Yamato]]*, *[[Mobile Suit Gundam]]*, *[[Devilman]]* i *[[Space Runaway Ideon]]*. Serija je uključila i posvete romanima *[[Childhood's End]]*, i djelima Ryu Murakamija, *[[The Andromeda Strain]]*, *[[The Divine Invasion]]*, pjesme *[[Pippa Passes]]*, *[[The Hitcher (1986 film)|The Hitcher]]*, i raznim TV serijama, kao što su *[[The Prisoner]]*, *[[Thunderbirds (TV serija)|Thunderbirds]]*, *[[Ultraman]]* i *[[Ultra Seven]]*.

Razvoj *Neon Genesis Evangeliona* je došao vrlo blizu krajnjih zadanih rokova tijekom produkcije. Izvorni šnit prve dvije epizode je prikazan na drugom Gainax festivalu jula 1995., samo tri mjeseca prije emitiranja na televiziji. Do epizode 13, serija je započela značajno zastranjivanje od izvorne priče, i prvotni scenarij je odbačen. Broj Anđela je smanjen sa 17 na 28, a scenaristi su izmijenili kraj priče, koja je izvorno opisivala neuspjeh Projekta ljudskog instrumentalizma nakon napada Anđela sa mjeseca. Od epizode 16, serija se drastično promijenila, izbacivši epsku naraciju koja se brinula o spasenju radi naracije koje je govorila o individualnim likovima. Ova promjena se poklopila sa Anninim interesom za psihologijom nakon što mu je prijatelj posudio knjigu o mentalnim bolestima. To je kulminiralo psihoanalizom likova u zadnje dvije epizode. Produkcija je došla toliko blizu roku TV emitiranja da je scenarij dvadeset pete epizode morao napustiti da bi se radio s novom. Ove epizode su koristile tešku apstraktnu animaciju, *[[flashback]]ove*, jednostavne linije, fotografije i zamrznute prizore sa naracijom u *offu*. Pojedini kritičari su pretpostavljali da su ovi neobični izbori animacije rezultat manjka proračuna, ali Toshio Okada je u intervjuu izjavio: "Kada sam razgovarao sa Annom prije mjesec dana, rekao je da se nije mogao odlučiti o kraju sve dok nije došlo vrijeme za to. To je njegov stil". Te zadnje dvije epizode su uzrokovale kontroverze i osude među ljubiteljima serije, a dobar dio mržnje usmjeren je prema Annu osobno. Hideaki Anno i Studio Gainax su 1997. objavili dva anime igrana filma: *[[Neon Genesis Evangelion: Death & Rebirth|Death & Rebirth]]* i *[[The End of Evangelion]]*, koji, njihovim riječima, predstavljaju izvorno zamišljen kraj serije.

## Teme

*Evangelion* sadrži razne reference na mitologiju i religiju (kabala, kršćanstvo, judaizam) što komplicira napore gledatelja da sastavi jedinstvenu interpretaciju radnje. Osobito se osjeća utjecaj midraša, zohara i drugih kabalističkih tekstova o knjizi postanka, koji su pak preinačeni u seriji kako bi stvorili novu, vlastitu mitologiju te istodobno zadržali sponu sa izvornim tekstovima. Pomoćni režiser Kazuya Tsurumaki je izjavio da su religiozne vizualne reference namijenjene da serije bude "zanimljivija i egzotičnija", te osporio da postoji "kršćansko značenje" u raznim kršćanskim simbolima serije. Ipak, Anno je iznio malo drugačiju tezu: "Kada se simboli pomiješaju zajedni, prvi put tvore međuodnos ili se pojavi značenje." Radnja spaja elemente ezoterije i misticizma jevrejske kabale, uključujući Anđele, koji imaju neke zajedničke veze sa anđelima religijskih tekstova, kao što su Sihail, Sandalfon i Ramiel. Shinjijev robot je antropomorfološko živo oružje, više životnjsko nego robotsko. Polu-biološki, Evangelioni sadrže duše mrtvih majki djece pilota, sa kojima se sinkroniziraju mentalno nakon što se nađu u robotu. Evangelioni ipak ne igraju glavnu ulogu, već emotivni razdori Shinjija, Rei i druge djece. Anno je jednom izjavio:

Kako tvrdi Patrick Drazen, tu su i reference na *[[Kojiki]]* i *[[Nihon Shoki]]*, svete tekstove šintoizma. Šintoistička vizija ranog kozmosa se spominje u seriji, a mistična koplja božanstava Izanagi i Izanami se koriste kao oružja u bitkama između Evangeliona i Anđela. Elementi judejsko-kršćanske tradicije su također utkani u priču, među njima i reference na Adama, Lilit, Evu, sveto koplje, svitaka s Mrtvog mora, te kabalističko drvo života, između ostalog. Spajanje svih ljudskih duša u jedno putem Projekta ljudskog instrumentalizma je slično kabalističkom konceptu znanom kao tikkun olam. Evangelioni su povezani sa golemom iz jevrejskog folklora, a njihov vizualni dizajn podsjeća na tradicionalni prikaz onijea (japanskih demona). Mick Broderick je uočio i to da priča donekle koristi i drevne svete tekstove zoroastrijanizma.

*Evangelion* je interpretiran kao duboko osobni izraz Annovih emotivnih bitaka. Tijekom produkcije serije, Anno se počeo zanimati za mentalne bolesti i psihologiju. Prema Annu, Rei je šizofren lik te predstavlja nesvjesno u Shinjiju, a Kaworu je njegova jungovska sjena. Shinji ima Edipov kompleks, pošto se povremeno zagleda u Rei, koja je zapravo klon njegove majke, te ga karakterizira sukob libida i destruda. Smatra se da pati od kliničke depresije. Čak je sugerirano da kada Shinji ulazi u Unit-01 je to Freudova teza "povratka u maternicu", i da je njegova dilema želi li biti slobodan od Eve njegovo "obred putovanja" u zrelost i odrastanje. Postoje i razne reference na psihoanalitičke koncepte, kao što su oralna faza, introjekcija, oralna osobnost, ambivalentnost, i nagon smrti. Serija se obilato koristi tezama i teorijama  Freuda, Jacquesa Lacana (prema Susan Napier), Arthura Schopenhauera, Georga Friedricha Hegela, Jeana Paula Sartrea, Sørena Kierkegaarda i drugih.

Susan J. Napier navodi da su *Evangelion* i *[[Serial Experiments Lain]]*  dvije SF serije koje su istražile čovječanstvo putem apokaliptične vizije tehnologije u sklopu kraja 20. vijeka. Iako se dobar dio animea bavio tom temom od 1970-ih, ove dvije serije imaju jedinstven pristup: brigu oko toga što se dogodi sa ljudskim identitetom kada strojevi prestanu raditi, odnosno postoji li subjektivitet izvan tehnologije? *Evangelion* daje podvojen odgovor, navodeći umjetnost same animacije kako bi sugerirao svijet beskrajnih mogućnosti, gdje je "stvarno" samo ono što stvori mašta. Kotani Mari sugerira da se *Evangelion* na mnogo načine može interpretirati kao "romansa za potragom" u kojoj junak pronalazi svoj identitet, a ta potraga se ostvaruje na mnogo drugih načina od borbenih situacija. Već i prva epizoda, u kojoj Shinji nailazi na Anđela, je po njemu istraživanje psiholoških svijetova. Endô Tôru sugerira da je silazak u podzemno sjedište NERV-a zapravo silazak u podsvjesno. Madeline Ashby smatra da serija uzima tipičan format "o mladiću koju upravlja ogromnim robotima kako bi pobjedio vanzemaljske invazore dok istodobno time definire sebe", ali da ubrzo uzima jednu drugu, širu temu, onu "neumoljivog prikaza ljudskog neuspjeha". Prema njoj, "umjesto epske bitke između dobra i zla, serija završava sa Shinjijem koji razmatra da li je čovječanstvo uopće dostojno života", te da je uzaludno i beskonačno popravljanje grada Tokija-3, koji će ionako opet biti oštećen novim bitkama sa Anđelima, zapravo simbol za krhke odnose Shinjija i drugih ljudi, osobito njegova oca. Katherine Savoy primjećuje kako je jedna od poruka ta da "institucionalizacija zajednice putem vojne hijerarhije, ili jednostavno izostanka izbora među običnim građanima, vodi do zapovijedanja sudbinama i pojedincima... ljudi postoje samo kao oruđa, dehumanizirani i bez alternativne svrhe."

Anno je u *Evangelionu* nadišao granice hladnoratovskog SF-a time što mu je dao nekoliko najvećih priča američkog SF-a 20. vijeka o invaziji Zemlje od izvanzemaljaca (*[[The Day the Earth Stood Still]]*, *[[Neuromancer]]*) smještenih u istočnoazijski kontekst. *Evangelion* je stvorio i mikropolitiku spolova koja je dostojna geopolitici hladnog rata, stvorivši snažne i neovisne ženske likove bez presedana u animeu. Međutim, dok su razne druge anime SF serije zapravo simbolično ponovno borile drugi svjetski rat, samo ovog puta stavljajući Japan na "pravu stranu", među pozitivce, Anno uništava tu tendenciju te kritizira i japanski nacionalizam-militarizam i nekritičko slavljenje američkog konzumerizma. Radnja suptilno navodi kako su visoko razvijeni Evangelioni postali model istočnoazijske ekonomske integracije, koja je pak dovela do toga da je ta regija nadvisila SAD i preuzela svjetsko vodstvo. Evanđelje iz naslova se ne mora nužno shvatiti kao religija, već kao svjetski sustav vjerovanja: ne globalizacija sama po sebi, već mistično vjerovanje u svoje vlastito savršenstvo i globalno tržište znano kao neoliberalizam. Prema Redmondu, to je i geneza u epizodi 16, gdje se "tijelo Evangeliona transformira iz mjesta nacionalne tehnologije u inkubator multinacionalnog subjektiviteta". Hiroki Azuma primjećuje kako su "svrha ofenzive i pravi identitet Anđela potpuno nepoznati" te stoga smatra da su zapravo "vrlo idealistički neprijatelji koji se stalno mijenjaju na iznimno apstraktne načine" koji predstavljaju "anksioznost bez uzroka". Rei prema njemu predstavlja primjer "diskomunikacije sa kojom su suočena djeca današnjice" te da je Anno namjerno "odsjekao komunikaciju sa anime obožavateljima koji navodno mogu jedino cijeniti ostvarenja po tome mogu li se identificirati sa i investirati emocije u likove". Zbog preobraženja i uništavanja pravila naracije od epizode 17, Azuma je Anna usporedio sa Jean-Lucom Godardom.

## Mediji

### Muzika
Shiro Sagisu je skladao većinu izvorne glazbe za seriju. Objavljeni soundtrack je bio izvrsno prodavan na Oricon ljestvici, a 1997. godine, Sagisu je dobio nagradu Kobe Animation za "najbolju glazbu" za *Evangelion*. Klasična glazba koju su skladali Ludwig van Beethoven, Johann Sebastian Bach, Tommaso Albinoni, Giuseppe Verdi i George Frideric Handel se također koristi tijekom serije.  Uvodna glazbena tema je "A Cruel Angel's Thesis", koju izvodi Yoko Takahashi. Prema dvije ankete koje je proveo TV Asahi, našla se na #55 mjestu na listi najboljih anime glazbenih tema svih vremena, i na #18 mjestu na listi najboljih anime glazbenih tema 1990-ih. Penaest godina nakon objave, ta glazbena tema je dobila nagradu JASRAC. Glazbena tema odjavne špice bila je verzija pjesme "Fly Me to the Moon" a koju je pjevala Claire Littley.

### Filmovi

Maja 1996., Gainax je objavio *Evangelion* anime film kao odgovor na nezadovoljstvo pojedinih obožavatelja u svezi kraja serije. Uoči objave filma, 15.3. 1997. Gainax je objavio *Death & Rebirth*, sastavljen od 60 minutnih isječaka prve 24 epizode serije i 40 minuta narednog filma, *[[The End of Evangelion]]*. *The End of Evangelion*, koji je imao premijeru 19.7. 1997., je ponudio potpuno novi kraj serije. Za razliku od serije, koja prikazuje klimaks u glavama likova, film nudi konvencionalniji, akcijski završetak priče. EX.org je 1999. film rangirao kao peti najbolji show svih vremena, dok je serija nagrađena #2 mjestom. 2009. časopis CUT je film proglasio trećim najboljim anime filmom svih vremena.

9.9. 2006., Gainax je potvrdio novi filmski serijal nazvan *Rebuild of Evangelion*, kojeg tvore četiri filma. Prvi film ponovno prepričava radnju prvih pet epizoda, dok od drugog filma serija poprima potpuno novi smjer, sa novim likovima i Anđelima. Prvi film, **', je objavljen u Japanu 1.9. 2007., dok su **' i ** premijeru dočekali 27.6. 2009. i 17.11. 2012. Posljednji film, *Evangelion: 3.0+1.0*, je trebao biti objavljen krajem 2015., i je objavljen u Japanu 8.3. 2021.

### Manga

10 mjeseci prije emitiranja TV serije *Evangelion*, Anno je surađivao sa autorom i ilustratorom Yoshiyukijem Sadamotom kako bi objavio manga verziju priče kako bi probudio zanimanje za anime. Prvo izdanje stripa objavio je *[[Shōnen Ace]]* u decembru 1994. dok je zadnje izdanje dovršeno tek nakon 18 godina i pol godina, juna 2013. Nekoliko izdavača je isprva bilo zabrinuto zbog izbora Sadamota za razvoj mange, jer su ga smatrali "nedovoljno modernim da bude isplativ". Međutim, to se pokazalo neopravdanim, pošto je manga postigla velik uspjeh: prvih 10 svezaka rasprodano je u 15 milijuna kopija, dok se 11. svezak našao na prvom mjestu na ljestvici Tohan, te je prodan u dodatnih 2.000.000 kopija. To ju je činilo jednom od najbolje prodavanih manga u povijesti. Manga je 1996. nagrađena u *Comicker* anketi.

### Ostali mediji
Nekoliko video igara je razvijeno za *Evangelion*, kao što su avanture, mahjong i kartaške igre. Serija je obuhvatila i brojne art knjige i vizualne novele, a jedna je nadahnula i derivativnu manga seriju *[[Neon Genesis Evangelion: Angelic Days|Angelic Days]]*. Tu je i Sadamotov projekt: *[[Petit Eva: Evangelion@School]]*, parodijska serija, i *[[Neon Genesis Evangelion: Campus Apocalypse|Campus Apocalypse]]*, priča koja se zasniva na razvoju likova i uklanja robote. Objavljene su i radio drame, CD-i i kazete. 8.2. 2015., *Evangelion:Another Impact*, kratki 3D film koji je režirao Shinji Aramaki, je objavljen na Japan Animator Expo. Prikazuje "priču aktivacije, bijesa i zavijanja Evangeliona u drugom svijetu."

## Odjek i kritike

TV serija *Neon Genesis Evangelion* je stekla veliku popularnost i na domaćem i međunarodnom tržištu. *Evangelion* se razvio u društveni fenomen koji nadilazi obožavatelje animea, te doveo do raznih rasprava po Japanu. Serija je bila predmetom raznih medijskih izvještaja, rasprava i istraživačkih studija.

Zadnje dvije epizode serije ostavile su podvojen odjek među publikom. Eksperimentalni stil je zbunio ili otuđio razne obožavatelje te pokrenuo rasprave i kontroverze. Kriticizam je usmjeren prvenstveno manjku raspleta priče u zadnje dvije epizode. Jedan dio publike je kraj smatrao "dubokim", dok su drugi smatrali da je njegovo "značenje više prividno nego stvarno". I američki glasovni glumci su priznali da su imali poteškoća razumijeti finale. *[[Mainichi Shimbun|Mainichi Times]]* je napisao da su se nakon epizode 25 "gotovo svi gledatelji osjećali prevarenima&nbsp;... Kada je komentator Eiji Ōtsuka poslao pismo *Yomiuriju Shimbunu*, u kojem je prigovarao zbog kraja *Evangeliona*, rasprava je izbila diljem nacije." Usprkos tome, Anno je ostao pri svojem umjetničkom izboru. Serija je unatoć tome ostala popularna i dalje.

*Neon Genesis Evangelion* je nagrađen raznim priznanjima. 1996., serija je u časopisu *Animage* nagrađena prvim mjestom na listi 20 najboljih animea godine. Ovo je ponovljeno i naredne godine, kada je također nagrađena velikim brojem glasova. Film *[[The End of Evangelion]]* je također nagrađen prvim mjestom u istoj anketi 1998., čime je *Neon Genesis Evangelion* postala prva anime franšiza koja je nagrađena prvim mjestom u *Animageu* čak tri puta. Website IGN je *Evangelion* proglasio 10. najboljom animiranom serijom u svojoj listi "100 najboljih animiranih TV serija". *Animage* ju je smjestio na treće mjeste na listi "animea koji bi trebali biti zapamćeni u 21. vijeku". 1998., čitatelji EX.org-a su *Neon Genesis Evangelion* proglasili #1 anime izdanjem u Americi a 1999. #2 najboljom serijom svih vremena. 2006., TV Asahi je u anketi naveo *Evangelion* drugim najboljim TV animiranim ostvarenjem. *Evangelion* je nagrađen nagradom Animation Kobe 1996., i 1997. Dobila je i Nihon SF Taisho nagradu 1997.

1997., čak se osam epizoda iz serije našlo na listi 20 najboljih anime epizoda godine u *Animageu* dok su protagonisti Shinji Ikari i Kaoru Nagisa proglašeni prvim i drugim najboljim muškim anime likom godine, a Rei Ayanami, Asuka Langley i Misato Katsuragi prvim najboljim, odnosno četvrtim i desetim najboljim ženskim anime likom godine. 2010., časopis *[[Newtype]]* je priznao Rei Ayanami kao najpopularniji anime ženski lik 1990-ih, a Shinjija Ikarija kao najpopularnijeg muškog lika. *A Cruel Angel's Thesis* je dobio i nagradu *Animagea* za najbolju pjesmu u animeu 1996., dok ju je TV Asahi priznao kao 18. najbolju anime pjesmu od 1990-ih.

Serija je zgrabila pozornost raznih kulturnih teoretičara, a razni kritičari su je komentirali, kao što su Susan J. Napier, William Rout, Mick Broderick, Mari Kotani, i sociolozi Shinji Miyadai, Hiroki Azuma, Yuriko Furuhata i Marc Steinberg. Opisana je i kao kritika i dekonstrukcija *[[mecha]]* žanra. Mike Hale je za *[[The New York Times]]* napisao da je to "superioran anime, priča o velikim robotima sa neobičnom dubinom, osjećajem i detaljima". Thomas Lamarre smatra da je *Evangelion* "dao novu svijest onoga što sve anime može biti". Theron Martin (Anime News Network) je likove opisao kao "osobite, dizajnirane da budu seksi a ne slatki", te dizajne robota "među najosobitijima ikada stvorenima u anime seriji, jer su vitki i stoga monstruozni, strašni i okretni, a ne tromi poput vitezovog oklopa". Zac Bertschy je napisao da "većina negativnih primjedbi usmjerenih protiv *Evangeliona* postoji jer ljudi ne vole razmišljati". *Evangelion* je opisan kao priča koja ima složene likove i bogatu naraciju.

## Utjecaj
*Evangelion* je ostavio značajan utisak na japansku popularnu kulturu. Isto je tako utjecala na anime, osobito pošto je anime industrija tada bila u opadanju. CNET recenzent Tim Hornyak smatra da je serije revitalizirala i preobrazila *mecha* žanr. U 1980-ima i početkom 1990-ih, anime je bio u blagoj krizi i zabilježio pad proizvodnje što se poklopilo sa ekonomskom krizom u Japanu. *Evangelion* je uspostavio nove standarde za anime, pokrenuvši razdoblje "novog serijala japanske animacije", obilježeno inovacijama koje su omogućile tehničku i umjetničku renesansu industrije. Proizvodnja anime serijala dobila je veću autorsku kontrolu, koncentraciju resursa i manji broj, ali zato kvalitetniju količinu epizoda (uglavnom od 13 do 26), režiserski pristup sličan filmu, te veću slobodu od nameta marketinga.

*Evangelion* je utjecao na velik broj kasnijih anime serija, kao što su *[[Serial Experiments Lain]]*, *[[Eureka Seven]]*, *[[RahXephon]]*, *[[Texhnolyze]]*, *[[Gasaraki]]*, *[[Boogiepop Phantom]]*, *[[Blue Submarine No. 6]]*, *[[Mobile Battleship Nadesico]]*, *[[Rinne no Lagrange]]*, *[[Dual! Parallel Trouble Adventure]]*, *[[Argento Soma]]*, *[[The Candidate for Goddess|Pilot Candidate]]*, *[[Generator Gawl]]*, *[[Brain Powerd]]* i *[[Dai-Guard]]*. *[[FLCL]]* sadrži aluzije na *Evangelion*, kao i Annova vlastita anime serija *[[Kare Kano]]*, a spominje se i u trećoj epizodi serije *[[Magical Shopping Arcade Abenobashi]]*. Reference i posvete nalaze se i u *[[Koi Koi Seven]]*, *[[Hayate the Combat Butler]]*, *[[Baka and Test]]*, *[[Regular Show]]* te *[[Keroro Gunso]]*. Spoj religije i *meche* utjecalo je na nekolikojapanskih video igrica, poput *[[Xenogears]]* i *[[El Shaddai: Ascension of the Metatron]]*.
Dizajn i osobine lika Rei Ayanami su ponovno reciklirane u mnogim anime likovima kasnih 1990-ih, poput Ruri Hoshino iz *[[Nadesico]]*, Ruriko Tsukushima (*The Droplet*), Miharu (*Gasaraki*), Anthy Himemiya (*[[Revolutionary Girl Utena]]*) i Lain Iwakura (*Serial Experiments Lain*). Asuku je parodirala Excel (*[[Excel Saga]]*), a neke njene sastavnice nalaze se u liku Mai iz *[[Gunparade March]]*.

Keisuke Iwata smatra da se globalno širenje japanske animacije dramatično povećalo zahvaljujući popularnosti  *Evangeliona*. Nakon serije, otaku kultura je stekla široku pozornost. U Japanu, *Evangelion* je izazvao preispitivanje kulturne vrijednosti animea, a njegovim uspjehom, žanr SF animea je stekao novu razinu značaja. Otaku kutlura je postala društveni fenomen. Nakon serije, u Japanu je, prema Johnu Lyndenu, *Evangelion* potaknuo zanimanje za svicima s Mrtvog mora, kabalom i kršćanstvom. Anime režiser Makoto Shinkai je izjavio da anime duguje "kinematografsku uslugu *Evangelionu*". Anno je reciklirao mnoge stilske metode u igranom filmu *[[Love & Pop]]* i animeu *[[Kare Kano]]*. Britanski bend Fightstar je u prvom albumu *[[Grand Unification (album)|Grand Unification]]* ukazao na velik utjecaj *Neon Genesis Evangeliona*. Japanski sastav *[[Rey (bend)|Rey]]* je ime dobio po liku Rei Ayanami.

## Prodaja robe

Popularnost *Neon Genesis Evangeliona* doveo je do trgovine franšizom koja je obrnula 400 milijuna $ dvije godine nakon objave. Serija se čvrsto utvrdila na japanskom tržištu, te razvila razne proizvode za potrošače, od mobilnih telefona, laptopa, DVD-a, igračaka i telefonskih kartica. Stilizirani dizajn biomehaničkih Eva robota je isprva kritiziran od poduzeća igračaka zbog toga jer su teške za prizvodnju, a neki su se zabrinuli da se ti modeli "nikada neće prodati". Sega je prihvatila licencirati sve prodaje igračaka i video igrica. 1997., prodaje razne robe povezane sa franšizom *Evangeliona* dosegle su 300 milijuna $, od čega je 70% otpalo na prodaju laser diskova, glazbenih CD-a, singlica, kompjuterskog softwarea i stripova od tri sveska.

Komercijalna eksploatacija serije za tržište kućnog videa postigla je rekordnu prodaju te ostala jaka i desetljeće nakon toga. Slava serije porasla je tijekom prodaje na video tržištu, a koje je bilo tri puta veće od prodaje drugih modernih anime serija ili filmova. Serija je značajno doprinjela širenju DVD formata u Japanu i čak značajno utjecala na cjelokupnu japansku ekonomiju, pošto joj se prihodi broje u milijardama jena. Dio uspjeha pripisuje se i tome što se stalno objavljuju novi filmovi, zbog čega se stvara dojam da je to "djelo bez kraja" u koje se mogu uključiti razni alternativni završeci, koji pak nagnaju nove obožavatelja da potraže i izvornu seriju. Procjena iz 2007. je stavila ukupnu vrijednost franšize na 150 milijardi jena (oko 1,5 milijardi $).

## Izvori

## Literatura
;Knjige

:  
:  
: 
:  
:  
:  
:  
:  
:  
:  
:  
:  
:  
: 
:  
:  
:  
:  
: 
:  
: 
:  
:  
:  
:  
:  
:  
:  

;Znanstveni / naučni radovi i časopisi

:  
:  
:  
:  
:  
:  
: 
: (2007) 
:  
:  
:  

## Vanjske veze

### Službeni site
* Shin Seiki Evangelion - Gainaxov službeni website  
* Evangelion site od King Records 

### Siteovi sa informacijama
*  
* Shin Seiki Evangelion na Anime News Network Encyclopedia
* Shin Seiki Evangelion na AnimeNFO.com
* Eva Otaku 
* The Neon Genesis Evangelion Fan-Geeks Commentary Project
* Eva Armageddon